izzako/sundanese-pixelgpt huggingface dataset:
Saatos éta d'Hermenches ngadatangan van Zuylen di Colombier sababaraha kali, jeung jadi batur susuratan
Salian ti éta van Zuylen jeung d'Hermenches nulis novel sasarengan
Revolusi Perancis nyababkeun sajumlah bangsawan kabur ka Neuchâtel, sababaraha akhirna sobat jeung batur susuratan van Zuylen
Salian ti nami-nami éta aya ogé susuratan van Zuylen sareng panarjamah novelna dina basa Jérman, Ludwig Ferdinand Huber
Amal Maher (; ) nyaéta saurang aktris jeung panyanyi Mesir
Karajaan Britania Raya
2023 taun ayeuna taun nu ka-2023 dina kalénder Gregoria, jeung taun nu ka-23 dina abad ka-21, jeung taun ka-4 dina dékade 2020-an
Inostrancevia nyaéta génus therapsida karnivora punah, ngandung anggota famili Gorgonopsidae panggedéna, prédator dicirian liwat sihungna nu siga huntu pedang
Rupa-rupa spésiés cicing di Rusia kalér salila Tatarium luhur (Vyatskium), mangrupa tahap régional Rusia mirip sareng tahap Wuchiapingium tina periode Perm Ahir, kira-kira 259 nepi ka 252,3 juta taun ka pengker
Sato ieu dipikanyaho tina sajumlah tangkorak jeung dua rorongkong nu ampir lengkep
Spésiés "Inostrancevia" mangrupa Gorgonopsidae panggedéna nu dipikanyaho; Individu nu dipikanyaho gaduh panjang jeung tangkorak heureut panjang nu panjangna
Sato ieu gaduh massa rata-rata 300 kg (661,3 lbs)
Siga sajumlah Gorgonopsidae lianna, Inostrancevia dicirian lewat sihung nu kuat, sareng caheum luhurna nu panjangna , akar pakait sareng satengah panjangna
Tubuhna langsing, sareng sukuna leutik
Dina habitatna "Inostrancevia" aya ogé "Scutosaurus" nu kamungkinan jadi mangsana
"Inostrancevia" dingaranan ku ahli paléontologi Rusia Vladimir P. Amalitsky ngahargaan ahli géologi Rusia Aleksandr Inostrantsev
Fosil mimitina kapendak dina Sokolki Assemblage Zone ti Formasi Kutuluk jeung Salarevo di Oblast Arkangelsk salaku bagian tina penggalian Walungan Dvina Kalér dipimpin ku Amalitsky nalika akhir abad ka-19
Dua rorongkong nu ampir lengkep kapendak sareng sésa-sésa rorongkong lianna, salah sahijina dipajang jeung dipamérkeun di Saint Petersburg di taun 1900 sareng lianna sababaraha taun ka hareup
Pedaran anu ditangtoskeun tina papanggihan diterbitkeun anumerta di 1922
Di handap mangrupa kladogram tina analisis filogenetik ku Gebauer (2007):
Andragogi nyaéta prosés ngalibetkeun peserta didik sawawa kana pangalaman diajar anu terstruktur
Ieu istilah asalna dipaké ku Alexander Kapp, salah saurang pangatik urang Jerman dina taun 1833
Satuluyna dimekarkeun kana tiori pangajaran keur jalma anu geus sawawa ku pangatik ti Amérika, Malcolm Knowles ( 24 April 1913 - 27 November 1997 )
Andragogi asalna tina basa Yunani anu hartina ngarahkeun jalma anu geus sawawa anu béda hartina jeung pedagogi anu hartina nyaéta ngarahkeun barudak salaku peserta didik dina kagiatan pangajaran
Istilah andragogi geus dipaké pikeun nuduhkeun bédana antara pangajaran mandiri jeung pangajaran anu dilaksanakeun ku batur
Tiori Knowles ngeunaan andragogi bisa katangén dina opat postulat anu basajan
Pédagogi nyaéta élmu atawa seni keur jadi guru
Ieu istilah tujul kana neuleuman strategi atawa gaya dina ngajar jeung diajar
Leuwih basajanna nyaéta élmu ngeunaan atikan jeung pangajaranana
Pédagogi ogé kadang tujul kana digunakeunna stratégi pangajaran anu mernah
Patali jeung stratégi pangajaran, falsafah pangajaran dilarapkeun jeung dipangaruhan ku kasang tukang pangaweruh atawa pangalaman, situasi pribadi, lingkungan, jeung tujuan pangajaran anu dirumuskeun ku siswa jeung guru
Salah sahiji contonya nyaéta sakola anu husus ngalatih daya pikir gaya Sokrates
Kecap "pedagogi" asalna tina basa Yunani kuna (paidagōgeō; tina "país:" anak jeung "AGI:" kalungguhan; sacara harfiah hartina "nuyun atawa silih asuh")
Di Yunani kuno, ceuk biasana dilarapkeun ka budak beulian anu niténan atikan budak dununganana, di antarana ngarojong anjeunna ka sakola atawa tempat latihan , jeung nyadiakeun alat musikna (sapertos alat musik)
Kecap nu patali jeung pédagogi, nyaéta atikan, kiwari dipaké pikeun nuduhkeun sakabéh kontéks diajar, ngajar jeung rupa-rupa kagiatan nu patali jeung éta
Malcolm Knowles ngungkabkeun istilah séjén anu sarua jeung pédagogi, nyaéta andragogi, anu nuduhkeun élmu jeung seni ngadidik jalma anu leuwih sawawa
Jargon nyaéta kandaga kecap husus anu dipaké di wewengkon atawa lingkungan anu tangtu
Jargon biasana teu dipikaharti ku jalma ti wewengkon séjénna
Upamana "jargon komputer" hartina istilah-istilah anu pakait jeung komputer sacara husus sarta ngan kaharti ku jalma anu neuleuman widang komputer wungkul
Mohammed Bassim Rashid ( ) dibabarkeun ping 3 Juli 1995
Anjeunna téh salah saurang pamaén bal ti Palestina sarta ayeuna maén keur Persib Bandung jeung tim nasional Paléstina
Rashid didatangkeun ti tim divisi 2 Arab Saudi Al-Jeel kalayan bébas waragad transfer sabab kontrakna béak ping 6 Juni 2021
Saméméhna ogé di Liga Palétina kungsi gabung ka Tim Al-Quds Hilal jeung Al-Bireh
Dina ping 17 Juni 2021, Anjeunna nandatanganan kontrak sataun jeung klub Liga 1 Indonésia Persib Bandung
Rashid anu jangkungna 183 cm téh datang ngaganti Farshad Noor anu miboga posisi anu sarua salaku gelandang tengah atawa gelandang serang
Anjeunna ngalaman maén mimiti sacara profésional waktu ngéléhkeun Barito Putera 1-0 dina ping 4 Séptémber 2021
Dina ping 11 Séptémber 2021, Rashid nyitak gol kahijina jeung kaduana keur Persib Bandung dina Liga 1 2021-2022, waktu ngéléhkeun Persita Tangerang 2-1
Di Persib Bandung, Rashid ngagunakeun nomer 74
Rashid kaasup kana tim Paléstina dina Piala Asia AFC 2019 di Uni Émirat Arab
Di Timnas Paléstina, Anjeunna geus ngalakonan 15 kali maen dina sakabéh abenan
Pangahirna, ping 15 Juni 2021 ngalawan Yaman dina abenan Kualifikasi Piala Dunia 2022 Qatar
Nick Kuipers dibabarkeun ping 08 Oktober 1992 di Walanda
Anjeunna téh salah saurang pamaén bal profésional Walanda anu ayeuna maén salaku Bek Tengah keur Persib Bandung
Saacanna maén di MVV Maastricht jeung ADO Den Haag
Nick Kuipers ngamimitian karirna di RKVVL
Anjeunna teras gabung jeung tim ngora MVV Maastricht tuluy dipromosikeun ka tim kahiji Liga Jupiler keur musim 2010/2012
Kuipers mimiti maén di tim senior MVV Maastricht dina ping 13 Agustus 2010 ngalawan FC Volendam dina kompetisi Eerste Divisie anu hasilna imbang 2-2
Ezra Harm Ruud Walian dibabarkeun ping 22 Oktober 1997 di Walanda
Anjeunna salah saurang pamaén bal profésional Indonésia anu maén jadi striker keur klub Liga 1 Persib Bandung
Geoffrey Castillion dibabarkeun ping 25 Mei 1991
Anjeunna salah saurang pamaén bal kabangsaan Walanda anu maén keur Persib Bandung dina liga 1 Indonésia salaku striker
Castillion ngamimitian karir junior na di AFC DWS sareng Ajax teras ngamimitian karir seniorna di Ajax ti 2010 anu kungsi diinjeumkeun ka RKC Waalwijk jeung Heracles Almelo dina taun 2012
Babandul nyaéta beungbeurat anu napel dina hiji tali jeung bisa ngayun bébas jeung périodik, ieu jadi dasar gawé hiji jam dingding buhun anu mibanda ayunan
Dina widang fisika, prinsip ieu mimiti kapanggih taun 1602 ku Galiléo Galilei, mun périoda (lilana gerak osilasi hiji ayunan, T) kapangaruhan ku panjangna tali jeung akselérasi gravitasi sakumaha rumus: formula_1 sabot formula_2 mangrupa panjang tali jeung formula_3 mangrupa akselérasi gravitasi
Périodeu ngayun hiji babandul ditangtukeun ku panjangna babandul, kuatna gravitasi jeung amplitudo "θ0" (rubakna ayunan)
Périodeu teu gumantung kana massa babandul
Lamun amplitudo kawates ku ayunan anu leutik, périodeu "T" babandul basajan, waktu anu diperelukeun pikeun sasiklus lengkep nyaéta: formula_4 anu mana L nyaéta panjang babandul, jeung g nyaéta gaya gravitasi
Musik klasik mangrupa istilah anu lega jeung biasana tujul kana musik anu diciptakeun atawa didadasaran ku tradisi artistik Kulon, musik orkestra
Periodeuna lumaku ti abad ka-9 nepi ka abad ka-21
Musik klasik Éropa dibédakeun tina bentuk musik non-Éropa jeung musik populér utamana ku sistem notasi musikna anu geus lumaki ti abad ka-16
Notasi musik kulon dipaké ku komposer pikeun méré instruksi ka palaku musik ngeunaan luhurna nada, tempo, metrum, wirahma individu, jeung mernahna komposisi musik
Ieu ngawatesan ayana praktik saperti improvisasi jeung "ornamentasi ad libitum" anu sering aya dina musik non-Éropa (bandingkeun musik klasik India jeung musik tradisional Jepang) ogé musik populér
Ti abad ka-2 jeung abad ka-3 SM, di Cina jeung Mesir geus aya musik anu wangunna tangtu
Kalayan pangaruh ti Mesir sareng Babilon, musik Ibrani mekar tuluy jadi musik garéja anu jadi dadasar seni Abad Pertengahan
Musik harita dipikaresep ku masarakat, lantaran para musisi anu ngumbara jeung nyanyi lagu-lagu anu digunakeun dina upacara-upacara kaagamaan
Musik sumebar ka sakuliah Éropah sarta musik instrumental dimekarkeun gancang sanggeus perbaikan dina alat musik, kayaning biola jeung cello
Tuluy datang alat musik organ
Komposer anu piunggul muncul di Jerman, Austria, Perancis, Italia jeung Rusia
Dina abad ka-19, rasa kabangsaan mimiti binangkit sareng mekar
Ku alatan éta, mekarkeun musik bisa jadi bukti rasa kabangsaan maranéhanana, sanajan mimitina gaya musik téh Romantik
Numutkeun Aristoteles, musik mibanda kamampuhan pikeun ngahijikeun haté , salaku terapi rekreasi sarta ngaronjatkeun sumanget patriotismeu
Dimimitian dina abad ka-20, Perancis jadi panaratas musik Impresionistik anu gura-giru diganti ku musik Expressionist ti Austria
Saprak ahir abad ka-20, sababaraha inohong Indonésia geus ngagarap genre musik klasik, nyaéta komposer Ananda Sukarlan jeung Sinta Wullur ( ), sarta pianis Hendry Wijaya, Eduardus Halim ( ), Esther Budiardjo ( ) jeung Victoria Audrey Sarasvathi ( )
Jaman jeung gaya
Ti taun 1730-1760 atawa jaman pra-klasik, di Perancis geus dimimitian Gaya Galan anu ngagabung jeung musik Italia, nyaéta opera, sonata, jeung simfoni
Periode saterusna disebut periode klasik awal (1760-1780) anu katelah gaya sensitip, sedengkeun taun (1780-1880) disebut periode klasik luhur
Gaya galan dimimitian di Perancis (1730) kalayan inisiatif pikeun ngajauhan téknik komposisi counterpoint Bach, tapi leuwih difokuskeun kana kabébasan jeung basajanna hiji karya
Kabébasan ditémbongkeun ku téknik omaméntik melodik anu leuwih lemes tibatan iringan anu henteu diwatesan ku jumlah sora
Komposisi musik dina waktu harita ditujukeun pikeun ngahibur kalawan mentingkeun kualitas
Gaya sénsitip dimimitian di Inggris dina 1742 kalayan niat pikeun nentang Gaya Baroque anu ketat jeung kaku
Ti harita dimimitian aya dinamika crescendo, pikeun ngungkarakeun kabébasan rasa sacara pribadi
Ieu gaya dimekarkeun di sakola Mannheim ku Stamitz
Di Paris dipingpin ku Gossec, Schobert, Beck, sareng CPE Bach, sedengkeun di Minna School dipingpin ku Monn, Wagenseil, jeung Haydn
Musik klasik téh musik nu leuwih merhatikeun émosi jeung rasa sacara individu
Mozart geus nyumbang karya anu euyeub pikeun pangwangunan manusa, khususna widang pendidikan
Musik Mozart nyaéta wirahma anu miboga frékuénsi anu leuwih luhur pikeun ngarangsang jeung méré kakuatan ka daérah kreatif jeung ngamotivasi kinerja otak
Tapi, musik Mozart miboga kamurnian jeung sora anu basajan keur didreungeukeun
Musik Mozart kadang misterius tapi gampang dilenyepan
Mozart bisa nampilkeun kaéndahan jeung rangsangan sora anu ngaruntuy alami, tuluy dikedalkeun nepi ka nu ngareungeukeun téh ngalaman pangalaman anu sarua
Kapercékaan alam jeung komposisina anu basajan méré lolongkrang keur manggihan kabagjaan anu leuwih jero dina diri manusa
Musik Mozart geus kabuktian ngaronjatkeun daya maca, ingetan, ngawasa kandaga kecap, kréativitas, kamampuh Élmu jeung kamampuh akademik anu sampurna
Karajaan Bohémia (; ; ) nyaéta nagara anu perenahna di wewengkon Bohémia, Éropa Tengah
Lolobana wewengkonna ayeuna mangrupa bagéan ti Républik Céko
Karajaan ieu mangrupa bagéan ti Kakaisaran Romawi Suci nepi ka pamubaran kakaisaran éta taun 1806, laju jadi bagéan ti Kakaisaran Austria, tuluy Austria-Hongaria ti 1867
Alatan éléhna Blok Poros dina Perang Dunya I, boh karajaan Bohémia jeung Austria-Hongaria dibubarkeun nu matak Bohémia jadi bagéan ti Républik Cékoslowakia
Basa Céko ("Čeština" ) nyaéta bagéan tina basa Slavia Kulon kalawan kira-kira 14 nepi ka 15 yuta panyatur tulén anu kasebar di Céko, Slowakia, Austria, Hongaria, Amérika Kalér
Amérika Kidul jeung Haiti; basa ieu mangrupa basa anu lolobana dicaturkeun di Républik Ceko jeung mangrupa basa lisan urang Républik Céko di sakuliah dunya
Basa ieu katelah minangka "Bohemian" di Inggris nepi ka ahir abad ka-19
Basa Céko sarupa jeung basa Slowakia ogé jeung basa Polski atawa jeung basa Sorbia ku sabab basa-basa éta asalna tina hiji rungkun cabang anu sarua
Foném Basa Céko
Di handap ieu téh répréséntasi grafik ngeunaan foném-foném basa Céko: A, Á, B, C, Č, D, Ď, E, É, Ĕ, F, G, H, Ch, I, Í, J, K, L, M, N, Ň, O, Ó P, Q, R, Ř, S, Š, T, Ť, U, Ú, Ů, V, W, X, Y, Ý, Z, Ž Fonologi
Basa Céko sakumaha basa Slavik séjénna kawentar mibanda loba kekecapan anu katempona euweuh vokalan kayaning: "zmrzl" (beku, "zmrzlina" = és), "ztvrdl", "scvrkl" (rusak jadi leutik), jeung "čtvrthrst" (pilembureun)
Tatapi mirip kawas misalkeun dina basa Sangsekerta, konsonan "r", "l", "y" jeung "v" miboga fungsi minangka vokal
Alatan éta aya paribasa dina basa Céko, "strč prst skrz krk" anu hartina kira-kira "asupkeun ramo kana jero tikoro manéh"
Cara ngocapkeunna, hurup r miboga peran minangka vokal, dikocapkeun "er" (sakumaha dina kecap "saperti")
Dr. H. Herdiat Sunarya, M.M atawa nu leuwih dipikawanoh ku sebutan Herdiat nyaéta salah sahiji bupati ciamis nu dibabarkeun di Kuningan tanggal 10 Oktober 1960
Manéhna mulai ngajabat janten bupati jeung papasanganna Yana jadi wakilna tina hasil pamilihan pamilihan bupati (pilbup) kabupaten Ciamis taun 2018
Étnologi mangrupa salah sahiji cabang élmu tina antropologi budaya anu medar ngeunaan prinsip kamanusaan dina kabudayaan rupa-rupa étnis
Informasi anu dicangking ku cara ngarékam sacara rinci ngeunaan hiji kabudayaan jaman baheula jeung ayeuna
Wengkuan utamana nyaéta ngabalukarkeun bédana pola pikir jeung paripolah individu dina hiji kabudayaan
Étnologi geus dipaké dina ngembangkeun tiori komunikasi
Salian ti éta, étnologi ogé dipaké dina antropologi sosial budaya
Étnologi ngagunakeun prinsip kamanusaan salaku wujud élmu
Prinsip ieu utamana patali jeung ulikan budaya rupa-rupa étnis
Pangaweruh ngeunaan kabudayaan kabentuk ngaliwatan observasi sababaraha kali kana rupa-rupa etnis dina waktu nu tangtu
Data anu kakumpul dina wangun informasi ngeunaan sajarah kamekaran jati diri séké sélér anu pindah ti hiji tempat ka tempat anu séjénna
Étnologi ngutamakeun maluruh informasi ngeunaan ajén-inajén budaya jeung karakter manusa anu geus aya dina mangsa kiwari dibandingkeun jeung jaman baheula
Informasi dipedar sacara rinci ngaliwatan rékaman anu aya
Catetan ieu diturunkeun tina informasi awal budaya étnis anu bakal ditalungtik
Dina lumangsungna, dilarapkeun étnografi
Lingkup étnologi nyaéta ngeunaan hal-hal anu nyiptakeun béda dina pola pikir jeung paripolah individu dina mangsa katukang jeung kiwari sarta cukang lantaranana
Pola pikir jeung pola kabiasaan ieu kalebet ritual perkawinan, ékonomi, politik jeung agama
Salian ti éta, étnologi ogé ngabahas bédana pola kabiasaan dina tradisi lisan, kasenian baheula jeung kiwari
Étnologi ogé nalungtik parobahan budaya alatan tumuwuhna budaya sorangan atawa pangaruh budaya séjén
Étnologi geus dipaké dina ngamekarkeun téori komunikasi
Mangpaatna utamana dina widang komunikasi lintas budaya jeung komunikasi antarbudaya
Salian ti éta, étnologi ogé jadi dadasar kapanggihna tiori ngeunaan pangalaman jeung interpretasi dina widang étnografi
Ieu prinsip tuluy dipaké dina pamahaman lampah sakelompok jalma atawa budaya
Étnologi ogé dipaké dina antropologi sosial jeung antropologi budaya
Pamakéan étnologi ngajadikeun panalungtik teu kudu langsung di lokasi panalungtikan
Éta ngan ukur kudu ngalaksanakeun kajian banding ngeunaan rupa-rupa tradisi sareng budaya ku cara ngamangpaatkeun literatur ilmiah
Surat kuasa mangrupa pernyataan ngalimpahkeun wewenang ti hiji jalma ka jalma séjén atawa pihak lianna pikeun ngalaksanakeun hiji kagiatan anu aya dina pernyataan
Ieu surat biasana aya patalina jeung kagiatan ngalaksanakeun pancén anu penting, ku kituna diperlukeun surat kuasa
Ku alatan éta, surat kuasa biasana diléalkeun ku stempel dina kolom tanda tangan surat kuasa
Dina kasus hukum, pengacara hukum kudu diangkat dumasar kana surat kuasa pikeun mantuan tersangka dina prosés penyidikan
Panaséhat hukum atawa advokat henteu boga kawasa nangtukeun tindakan hukum luyu jeung ngaran hiji jalma dina ngaréngsékeun hiji pasualan
Validitas surat kuasa bisa ditingali dina tanggal ditandatanganan, bagian tina tanda tangan, ngaran jeung identitas surat kuasa, perkara hukum atawa tindakan anu diwenangkeun, katangtuan pikeun delegasi kakawasaan ( substitusi) jeung tanda tangan surat kuasa jeung jalma nu narima surat kuasa
Surat kuasa dina basa Walanda sok disebut "lastgeving," "volmacht," atawa "machtiging."
Tilu kecap ieu sarua hartina, nyaéta méré kakawasaan, méré paréntah atawa tindakan maréntah
Sacara prinsip, surat kuasa nyaéta hiji kalakuan maréntahkeun atawa méré paréntah atawa méré surat kuasa
Ku kituna, teu bener lamun kakawasaan kagunaan Pangacara kop ti panarima tina surat kuasa atawa kop ti hiji kantor anu diajukeun ku urang
Sabab dina kontéks méré kakawasaan, jalma anu méré paréntah anu méré kakawasaan, jeung jalma anu narima kakawasaan nyaéta anu maréntah
Dina jihad eusi, aya dua surat kuasa, nyaéta surat kuasa umum jeung surat kuasa khusus
Bagian-bagian surat kuasa pikeun rupa-rupa kapentingan perdata atawa pidana diwangun ku judul, kalimah bubuka, identitas surat kuasa, identitas surat kuasa, sifat surat kuasa, tindakan otorisasi, klausa hak retensi (opsional)., granting hak substitusi (opsional), nutup (opsional) tanggal éféktif jeung penerbitan surat kuasa), affixing a segel, sarta tanda tangan atawa thumbprint surat kuasa
H. Agus Harimurti Yudhoyono, M.Sc., M.P.A., M.A
(lahir 10 Agustus 1978), atawa leuwih akrab disebut AHY, nyaéta Diréktur Eksekutif The Yudhoyono Institute (TYI) jeung pangadeg Yayasan AHY
Saméméhna, anjeunna boga karir salaku militér profésional di TNI salila 16 taun
AHY jadi lulusan terbaik Akademi Militer taun 2000 sarta meunang pangajén Présidén RI; Adi Makayasa Star
Nalika ditugaskeun di Angkatan Darat Indonésia, AHY ngawasa operasi restorasi kaamanan di Acéh dina taun 2002 sareng operasi perdamaian PBB di Libanon taun 2006
Anjeunna ogé salah sahiji nu ngadegkeun Universitas Pertahanan Indonésia
Taun 2015, AHY mingpin salah sahiji satuan kaamanan ibukota, salaku Komandan Batalyon Infanteri Mekanis 203/Arya Kamuning, di handapeun Brigif 1/PIK, Kodam Jaya
Taun 2016, AHY dipénta ku Partéy Démokratik, Partéy Kebangkitan Bangsa (PKB), Partai Persatuan Pembangunan (PPP), jeung Partéy Amanat Nasional (PAN) pikeun jadi calon Gubernur DKI Jakarta
Saprak harita, manéhna aktif dina pulitik di Partéy Démokratik sarta dibéré pancén jadi Panglima Satgas Gabungan (Kogasma) Pilkada 2019, kalawan targét 5-10 persén
AHY kapilih jadi Ketua Umum Partéy Démokratik periode 2020–2025 sacara aklamasi dina Kongrés Partéy Démokratik ka-5 tanggal 15 Maret 2020 di Jakarta Convention Center
AHY nikah ka Annisa Larasati Pohan dina taun 2005, sarta ngabogaan putri anu ngaranna Almira Tunggadewi Yudhoyono
Lahir di Bandung, 10 Agustus 1978, AHY nyaéta putra cikal ti Présidén RI ka-6, Jenderal TNI Susilo Bambang Yudhoyono jeung Kristen Herrawati, anu katelah Ani Yudhoyono
AHY boga hiji lanceuk*Rai/ade, Edhie Baskoro Yudhoyono anu lahir taun 1980
AHY ogé incu Lt.Jendral
Sarwo Edhie Wibowo, anu bapana indungna, Ani Yudhoyono
Mangsa leutik(waktos alitna) AHY boga kasempetan tumuwuh jeung mekar di rupa-rupa wewengkon, nuturkeun lalampahan bapana tugas jeung atikan salaku perwira TNI, mimitian ti Bandung, Timor Wétan, Jakarta jeung Amérika Serikat
AHY dididik di Timor Leste waktu bapana keur jadi tentara di dinya
Ti taun 1984 nepi ka 1988, AHY sakola di SD di SD Kuntum Wijaya Kusuma, Pasar Rebo, Jakarta Timur
Ti 1988 nepi ka 1991, AHY nuturkeun bapana neruskeun atikan di Amérika Serikat, attending David J
Brewer School, Leavenworth, Kansas
Di dinya anjeunna ogé meunang sababaraha prestasi, diantarana meunang kontes Éjahan sareng nampi panghargaan ti Présidén AS George H. W. Bush
AHY sakola di SMP di SMPN 5, sakola favorit di Bandung taun 1991
Dina widang olah raga, AHY kapilih jadi kaptén tim basket di sakolana
Anjeunna ogé aktif dina organisasi, minangka pupuhu Seksi Olahraga pengurus OSIS di SMPN 5 Bandung
Saatos pindah padamelan ramana, taun 1994, AHY pindah ka SMPN 20 Jakarta Timur
Sanggeus tamat SMP, AHY nuluykeun atikanana di SMA Taruna Nusantara Magelang dina taun 1994
Sajeroning atikanana, AHY mangrupa murid aktif jeung pinunjul, kungsi jadi Ketua OSIS SMA Taruna Nusantara
Taun 1997, AHY meunang Garuda Trisakti Tarunatama Emas, gelar lulusan terbaik
AHY lulusan Akademi Militer (AKMIL)
Dina atikan anu dimimitian taun 1997, taun kahiji jeung kadua di Akademi Militer, manéhna narima pangajén Tri Sakti Wiratama anu dipasihkeun ku préstasi koléktif dina widang akademisi, kabugaran jasmani jeung kapribadian
Prestasi ieu nyababkeun AHY kapilih jadi Komandan Resimen Korps Taruna taun 1999
Di dinya, manéhna ogé ngagabung ka Drumband Canka Lokananta Akademi Militer salaku drummer Bass Drum, sok disebut “Macan Tidar”
AHY teras lulus ti AKMIL kalayan pujian pangsaéna sareng meunang Bintang Adi Makayasa dina bulan Désémber 2000
Salila ditugaskeun di militér salaku perwira, AHY ogé nyandak atikan luhur formal
AHY boga tilu gelar Master: Master of Science in Strategic Studies di Nanyang Technological University, Singapura taun 2006, Master in Public Administration ti Harvard University, United States of America di 2010, jeung Master of Arts in Leadership and Management from Webster University, United States
, meunang gelar Summa Cum Laude di 2015 kalayan IPK 4.0
Saparantos lulus ti AKMIL, AHY asup ka SD Cabang Infanteri sareng Kursus Tempur Intel taun 2001
Saterasna anjeunna ngagabung sareng Komando Cadangan Strategis Angkatan Darat (Kostrad)
Taun 2002, AHY nu jadi perwira Brigade Linud Kostrad ka-17, jadi Komandan Peleton di Batalyon Infanteri Lintas Udara/Tengkorak 305 ditugaskeun di Restorasi Keamanan Operasional di Aceh nu pinuh ku resiko
Di Acéh, AHY kapilih jadi Panglima Tim Khusus (Dan Timsus)
Sapinuhna mingpin pasukan husus dina Operasi Pamulihan Kaamanan di Acéh dina bulan Nopémber 2006, AHY nganggap peran perwira di bagian operasi kontingén Garuda XXIII-A dina ngajaga katengtreman sapanjang wates Israél jeung Libanon Kidul, nalika Israél jeung Hizbullah kalibet
dina perang 34 poé
Kontingén ieu mangrupi kontingén Indonésia munggaran anu dikirim pikeun misi perdamaian PBB di Libanon (UNIFIL)
Salila tugasna, AHY ngagagas program mobil pinter minangka sarana pikeun ngurangan dampak trauma perang pikeun barudak
Pikeun prakarsa ieu, AHY dilélér Medali Distinction Service Angkatan Darat ti kapamimpinan ABRI Libanon
Diiring ku ngaronjatna pangalaman lapangan, AHY naek pangkat jadi Komandan Kompeni (Danki) di Batalyon Infanteri Lintas Udara 305/Tengkorak dina taun 2007
Dina taun anu sarua, AHY ngahadiran kursus TNI-AL Scuba Divers di Kepulauan Seribu, 2008
AHY ogé narima
panghargaan salaku Panglima Kompeni panghadena di jajaran Divisi Infanteri 1 Kostrad, dina Latihan Gabungan Yudha Siaga di Sangata
Dina taun anu sarua, AHY dipénta kontribusina ku Prof. Dr. Juwono Sudarsono salaku Menteri Pertahanan, miluan tim ngadegna Universitas Pertahanan Indonésia
AHY teras neraskeun pendidikan militérna di Kursus Karir Kapten Maneuver Angkatan Darat AS di Fort Benning, Amérika Serikat dina 2011 sareng janten lulusan anu pangsaéna
Anjeunna ogé nampi Medali ti Angkatan Bersenjata Amérika Serikat, Orde Saint Maurice ti Pamimpin Infanteri Nasional AS
Balik deui ka Indonésia, manéhna jadi Kapala Seksi Operasi (Kasiops) di Brigade Infanteri Lintas Udara 17 Kujang 1 Kostrad
Dina taun 2013, pikeun préstasi jeung pamikiranana, AHY ditugaskeun pikeun jadi Dosen Pascasarjana Program Manajemen Pertahanan Universitas Pertahanan Indonésia
Dina 2015, AHY balik deui ka atikan na di AS, sarta engké meunang gelar Summa Cum Laude ti Komando Angkatan Darat AS jeung Staf Umum College di Fort Leavenworth, Kansas
Nepi ka awal taun 2016, AHY ditugaskeun jadi Panglima Batalyon Infanteri Mekanis Arya Kamuning ka-203, salah sahiji pasukan kaamanan elit di Ibu Kota Nasional
Salaku Danyonif 203 AHY suksés mingpin latihan gabungan sareng pasukan Australia di Darwin taun 2016
Jenderal TNI (HOR) (Purn.)
Luhut Binsar Pandjaitan, M.P.A
(lahir 28 Séptémber 1947) nyaéta Menteri Koordinator Bidang Kemaritiman RI dina Kabinet Kerja Juli 2016 sarta kapilih deui dina mangsa Kabinet Indonésia Maju Présidén Joko Widodo jeung Wakil Présidén Ma'ruf Amin pikeun 2019– Periode 2024 salaku Menteri Koordinator Bidang Kemaritiman sareng Investasi di Indonésia
Manéhna ogé jadi Kepala Staf Présidén RI ti 31 Désémber 2014 nepi ka 2 Séptémber 2015
Dina 12 Agustus 2015, manéhna diangkat ku Présidén Joko Widodo jadi Mentri Koordinator Bidang Politik, Hukum, jeung Kaamanan ngagantikeun Tedjo
Dina perombakan Kabinet Kerja Jilid II tanggal 27 Juli 2016, anjeunna diangkat jadi Menteri Koordinator Bidang Kemaritiman ngagantikeun Rizal Ramli
Tanggal 15 Agustus 2016, Présidén Joko Widodo ngalaksanakeun léngkah-léngkah anu patali jeung polémik kapamilikan paspor Amerika Serikat (AS) ku Menteri ESDM Arcandra Tahar, sahingga Présidén mecat Archandra kalayan hormat ti Menteri ESDM
Énergi jeung Sumber Daya Mineral sarta ngangkat Luhut anu ogé Menteri Koordinator Bidang Kemaritiman jadi Pajabat Samentara (Plt) Menteri ESDM
Saacanna asup ka Kabinet Kerja, Luhut pernah jadi Menteri Perindustrian jeung Perdagangan taun 2000–2001 waktu Abdurrahman Wahid jadi Présidén RI 1999–2001
Saacanna jadi Menteri Perindustrian jeung Perdagangan, manéhna jadi Duta Besar RI ka Singapura
Jean Nicolas Arthur Rimbaud () nyaéta saurang panulis Prancis
Kumparan listrik atawa Golong listrik mangrupa aliran listrik anu nyampak dina unggal purilitan kawat
Hiji eunteung anu dipasangkeun kana kumparan nyalawidangkeun sawarkas cahya jeung ngabalukarkeun hiji totolan cahya anu geus dikuatkeun usik di luhur skala dina hiji jarak ti instrument
Éfék optikna nyaéta hiji jarum panémbong anu panjang tatapi massana enol
Nu matak panyalawidangan kumparan mangrupa ukuran pikeun arus anu dibawa ku kumparan éta
Géométri bal nyaéta géométri dua diménsi tina pamukaan bal
Dina géométri bal, titik diwangenankeun sakarupa dina géométri datar, tatapi "gurat lurus" diwangenankeun minangka "lalaran pangpondokna antara dua titik" anu disebut géodesik
Dina pamukaan bal, géodesik mangrupa bagéan tina hiji bunderan gedé anu matak hiji juru dibentuk ku dua bunderan gedé
Géométri bal ngalahirkeun hiji konsép trigonométri anyar anu disebut minangka trigonométri bal anu béda ti trigonométri biasa (pikeun conto, dina hiji juru tilu bal, jumlah kabéh juruna leuwih ti 180 darajat)
Élmu géometri bal loba digunakeun dina navigasi jeung astronomi bal
Panangtuan arah kiblat misalna, loba ngagunakeun konsép-konsép géométri bal
MathWorld nyaéta karya référensi matematika dina jero ramatan anu sawaréh badag eusina ditulis ku Eric W. Weisstein
Karya ieu disponsoran ku jeung dilisénsikeun ka Wolfram Research Incorporated
Proyék ieu didanaan saparona ku hibah National Science Digital Library ti National Science Foundation pikeun Universitas Illinois di Urbana–Champaign
Osilasi nyaéta variasi périodik kana waktu tina hiji hasil pangukuran, contona dina ayunan babandul
Istilah vibrasi atawa geteran mindeng digunakeun minangka sinonim osilasi, sanajan saenyana mah vibrasi téh ngarujuk kana jinis nu leuwih spésifik ti osilasi, nyaéta osilasi mékanis
Osilasi henteu ngan kajadian dina hiji sistim fisik, tapi bisa ogé dina sistim biologi malahan ogé di masarakat
Osilasi kabagi jadi 2 nyaéta osilasi harmonis basajan jeung osilasi harmonis kompléks
Dina osilasi harmonis yang sederhana terdapat gerak harmonis sederhana, yang bisa terjadi pada sebuah benda, molekul ataupun atom
Pikeun istilah séjén dina hasil pangukuran kalistrikan, osilasi kanjat disebut flicker atawa gangguan anu ngarobah bentuk galombang jadi ruksak/cacat
Eric Wolfgang Weisstein (gumelar 18 Maret 1969) nyaéta énsiklopédiwan anu nyiptakeun tur ngokolakeun "MathWorld" jeung "Eric Weisstein's World of Science" ("ScienceWorld")
Anjeunna mangrupa panulis "CRC Concise Encyclopedia of Mathematics"
Kiwari, anjeunna gawé di Wolfram Research, Inc. Réngsé * "MathWorld" * "ScienceWorld" Keur dimekarkeun * Scientific Books * Game of Life in Cellular Automata Theory * Music * Rocketry
Borogod nyaéta pakakas anu dirancang paranti ngahijikeun dua pigeulang leungeun jelema
Kajieun tina dua geulang anu dihubungkeun ku ranté pondok, unggal geulang bisa dibuka jeung ditutup maké konci
Pangaborogodan ilaharna dilakukeun pikeun nyegah jelema kabur ti tahanan
Aya ogé borogod suku, borogod leungeun anu mibanda borogod indung curuk, jeung sajabana
Borogod bisa dijieun tina baja anti tai hiangan, baja karbon, aluminium, atawa polimér
"PlastiCuffs" atawa "FlexiCuffs" nyaéta borogod tina palastik anu hampang, bisa dibawa kalawan jumlah anu gedé ku pulisi anti huru-hara, misalna pikeun nartibkeun protés jeung riributan
Sajaba ti éta, sababaraha maskapéy panghiberan ogé ayeuna mah mamawa borogod palastik pikeun nahan panumpang anu motah teuing atawa "suspect" térorismeu
Borogod palastik ngan bisa diuculkeun ku cara diteukteuk maké alat anu seukeut
Optimasi Mesin Paneang
Optimasi mesin panéang
Biarawan nyaéta saurang lalaki anu ngalakukeun askétismeu, mokuskeun pikiran jeung ragana pikeun ageman
Konsep ieu geus lila ayana jeung bisa kapanggih di mangpirang-pirang agama kayaning Karésten, Buddha, jsb
Istilah anu ékivalén pikeun awéwé nyaéta biarawati
Biarawan dina ageman Katolik nyaéta lalaki anu jadi anggota hiji ordo atawa tarékah rélijius kayaning Yésuit, Dominikan, Fransiskan, Bénédiktin jeung sajabana
Di Indonésia para biarawan sakapeung dilandian bruder (Basa Walanda: "broeder", baraya lalaki)
Para biarawan tungkul kana palanggeran (statuta) tarékah maranéhannana
Maranéhna gawé di hiji wewengkon kauskupan atawa di wewengkon kauskupan séjén (luar daérah atawa luar nagara)
Para biarawan katolik ngalayanan minangka pastor/imam (SJ, MSF, SVD, SCJ, MSC, jsb) jeung minangka bruder atawa frater (CMM, BTD, MTB, jsb) Kecap "biarawan" dumasar kana kecap biara kalawan ahiran -wan
Fransiskan nyaéta hiji kelompok anu pakait jeung ordo kaagemanan mendikan dina Garéja Katolik, diadegkeun taun 1209 ku Fransiskus ti Assisi
Ordo-ordo ieu ngawengku Ordo Fratrum Minorum, Ordo Santa Clara, jeung Ordo Katilu ti Santo Fransiskus
Istilah Fransiskan digunakeun pikeun ngarujuk kana ordo kaagemanan Katolik jeung Anglikan anu milu kana palanggeran anu dipikawanoh minangka "Palanggeran St. Francis" , atawa saurang anggota ti ordo-ordo éta
Aya ogé sababaraha komunitas leutik Katolik Kolot jeung Protéstan
Grup anu pangkasohorna anu nurut kana "Palanggeran St. Francis" nyaéta Ordo Fratrum Minorum (mindeng disebut "Fransiskan" atawa "Minoritas")
Ordo Fratrum Minorum nyaéta ordo kaagemanan anu ngamimitian tina Francis ti Assisi
Tutumbu Fransiskan Anglikan
First Order (Society of Saint Francis, SSF) First Order (Community of Saint Francis, CSF) Second Order (Community of Saint Clare, OSC) Third Order (TSSF)
Xénon nyaéta unsur kalawan lambang kimia Xe, nomer atom 54 jeung massa atom rélatip 131,29; mangrupa gas mulya, euweuh warnaan, euweuh bauna jeung euweuh rasaan
Xénon dibeunangkeun tina udara anu dicairkeun
Xénon digunakeun pikeun ngeusian lampu sorot, jeung lampu anu intensitasna luhur séjénna, ngawengku bilik gelembung anu digunakeun ku ahli fisika pikeun nalungtik partikel sub-atom
Panyora ceuli atawa lemesna Panyoanten cepil (dina widang Fisika jeung Éléktronika) atawa fon ceuli (widang Éléktronika) atau pakakas déngé (widang Komunikasi Massa) atawa panarik ceuli (widang Umum) nyaéta sapasang pengeuras sora leutik anu digunakeun dina deukeut ceuli
Sabot dipaké ku urang, urang bakal kahubungkeun jeung frékuénsi audio stéréofonik, monofonik atawa binaural (4573 nop)
Sumber sinyalna asalna bisa ti panguat sora, radio atawa pamuter CD
Dina kontéks télékomunikasi, istilah "headset" ieu digunakeun pikeun ngarujuk kana komunikasi dua arah kayaning telepon
Urang di dieu bisa ngarasakeun hubungan timbal balik
Henteu ngan saukur ngirim tatapi ogé narima
Parangkat sirah (lemesna: Parangkat mastaka) atawa headset nyaéta parangkat éléktronik gabungan antara panyora ceuli jeung mikrofon
Alat ieu ilaharna digunakeun pikeun ngadéngékeun sora jeung sakaligus ngomong maké parangkat komunikasi atawa komputer, misalna pikeun VoIP
Téhnologi parangkat sirah geus ngajarambah ka dunya komunikasi, hususna téhnologi telepon séluler
Kristiani Herrawati Yudhoyono (6 Juli 1952 – 1 Juni 2019), leuwih ilahar disebut Ani Yudhoyono, nyaéta saurang ilmuwan pulitik Indonésia, istri ti urut Présidén Indonésia Susilo Bambang Yudhoyono jeung Ibu Utama
ti Indonésia ti taun 2004 nepi ka 2014
Dina anatomi, genggerong (basa Hormat: tenggerokan) nyaéta bagéan tina beuheung anu kajieun tina faring jeung laring
Genggerong mibanda hiji salaput otot anu dingaranan épiglotis anu fungsina pikeun misahkeun ésofagus tina trakéa jeung nyegah hakaneun jeung inumeun pikeun asup kana saluran parénghapan
Genggerong ogé kabagi jadi 2 bagéan:
Kelsey Shelton Smith-Briggs (25 Désémber, 2002 - 11 Oktober 2017) mangrupa korban tina nyiksa anak
Manéhna maot di imah tina dirina indung biologis Raye Fajar Smith jeung dirina bapa tere Michael Lee Porter
Pupusna anak urang dinyatakeun kajahatan
Kelsey ieu "raket" diawasan ku Oklahoma Departemen Hak Asasi Manusa; Oklahoma Departemen Layanan Asasi Manusa (OKDHS) ti Januari 2009 nepi ka pupusna
Kalahiran sarta PAUD
Kelsey lahir dina 25 Désémber 2002 di Kota Oklahoma
Manéhna lahir sanggeus kolotna cerai
Budak awéwé éta digedékeun ku indungna anu tetep hubungan sareng kulawarga ti bapa kandungna
Dua taun mimiti hirup Kelsey urang éta uneventful
Nepi ka Januari 2009, teu aya tanda-tanda kekerasan ka budak awéwé éta dilaporkeun ka otoritas, sarta teu aya tanda-tanda kekerasan katémbong ku anggota kulawarga séjén
Ti Januari 2009 nepi ka ahir, kajadian kekerasan ngalawan Kelsey dilaporkeun jeung documented
Tatu anu didokumentasikeun ku budak awéwé éta salaku akibat tina kekerasan kalebet tulang selangka rusak, anggota awak handap rusak sareng seueur ancur sareng goresan dina raray sareng awakna
Dina 17 Januari 2009, Departemen Layanan Asasi Manusa Oklahoma (OKDHS) sacara resmi ngonfirmasi kasus kekerasan anu munggaran ngalawan Kelsey, saatos budak awéwé dibawa ka ruang gawat darurat lokal kalayan tulang selangka rusak, ancur sareng goresan dina tonggong handapna
Dina April 3, 2009, Kelsey ngalaman duanana suku patah
Ahli médis menyimpulkan yén anak éta ngalaman fractures spiral telenges di sababaraha tempat
Saatos kajadian ieu, Kelsey dikaluarkeun tina perawatan indungna ku OKDHS nagara, tapi dina tanggal 15 Juni 2009, ku paréntah Hakim Distrik Craig Keya, anjeunna dipulangkeun ka bumi indung kandungna, sanaos anjeunna henteu disarankan ti OKDHS
Hakim nyatakeun yén palaku kekerasan ngalawan Kelsey "teu dipikanyaho."
Kelsey Shelton Smith-Briggs maot dina 11 Oktober 2017 di bumi indungna, Raye Dawn Smith, sareng bapa tirina, Michael Lee Porter, di Meeker, Oklahoma
Pupusna mangrupikeun akibat tina rajapati sareng asalna tina trauma beuteung anu tumpul
Kalimah jeung kalimah
Michael Lee Porter (bapa tiri) didakwa kalayan narajang séksual sareng rajapati tingkat kahiji.Dina Pébruari 25, 2010, anjeunna ngaku kaliru sareng dihukum panjara 34 taun
Raye Dawn Smith (indung biologis) dituduh nyiksa sareng nyiksa anak dina 18 Juli 2011, sareng dihukum 27 taun panjara
Reformasi hukum ngeunaan perlindungan anak
Dina Maret 2013, legislatif Oklahoma ngaluluskeun reformasi Kelsey Smith-Briggs Child Protection Reformasi Act ngajaga barudak, reformasi pangadilan, OKDHS jeung kumaha carana nungkulan nyiksa anak jeung ngalalaworakeun
Bugang atawa Bangké (basa Hormat: Bigang) nyaéta awak sato anu geus paéh jeung buruk
Bugang mangrupa hakaneun penting pikeun mangpirang-pirang karnivora jeung omnivora di lolobana ékosistem anu aya di sakuliah dunya
Manuk héring, heulang, héyna, sétan tasmania, koyote, komodo, oposum virginia, sato gegeremetan anu kaasup kana famili Silphidae jeung Sarcophagidae, sarta bilatung ogé ngahakan bugang
Bugang anu geus buruk sanggeus paéhna sato bakal narik sato gegeremetan jeung baktéri pikeun ngalakukeun "pembusukan"
Teu lila sanggeus éta, sanyawa cadaverine jeung putrescine kaluar tina bugang minangka hasil ti aktivitas baktéri jeung ngabalukarkeun bau bugang
Sababaraha jinis tutuwuhan jeung fungi mibanda bau buruk kawas bugang pikeun narik piroséa sato gegeremetan pikeun mantuan pakembangbiakan tutuwuhan jeung éta fungi
Tutuwuhan anu kawentar kayaning kembang bangké jeung fungi anu kaasup famili Phallaceae dipikanyaho ngaluarkeun bau buruk kawas bugang
Seuri (basa Hormat: Gumujeng) nyaéta réaksi fisik anu dirépréséntasikeun ku sora (biasana seuri ditulis minangka "ha ha ha" atawa "awokawokawok" jeung sajabana), atawa mangrupa pangeunteungan kagumiraan atawa kabagjaan, atawa minangka rarasaan ku sabab bungah jeung déprési (seuri ku sabab kapaksa)
Mangrupa hasil tina (dina psikologi) heureuy, pikaseurieun jeung simultan anu séjénna
Seuri anu ngabarakatak bisa ngaluarkeun cipanon atawa malah matak rada pikanyerieun kana awak
Seuri mangrupa bagéan tina kalakuan manusa normal hasil tina uteuk jeung bisa nulungan manungsa pikeun ngajernihkeun suasana dina kahirupan sosial jeung bisa ngeunteungkeun émosi dina paguneman
Ngan teu saeutik yén seuri téh mangrupa cara pikeun nutupan rasa sedih anu teu katulungan, anu teu bisa diungkapkeun
Seuri dina waktu 10 menit bisa ngaduruk 1000 kalori
Torsten Haß, dilahirkeun Nopémber 1970 21 di Neumünster, pustakawan Jerman sarta panulis
Sri Raja Bhumibol Adulyadej (aksara Thai: ภูมิพลอดุลยเดช; IPA: ; ) () atawa dikenal minangka Raja Rama IX nyaéta Raja Thailand ti 9 Juni 1946
Diistrénan ti saprak yuswana 18 tahun, anjeunna ngagentoskeun lanceukna, Raja Rama VIII (Ananda Mahidol)
Anjeunna mangrupa anggota Dinasti Chakri anu diajar di Sakola Mater Dei (Bangkok)
Putra Pangeran Mahidol Adulyadej ieu ngalajengkeun sakola dasarna ka Lausanne nalika sebagian kulawargina ngalih ka Swiss
Anjeunna janten kasohor pisan di dunya lantaran jabatana minangka Pamingpin Nagara
Bajég atawa Babajég nyaéta sakumpulan jaringan beungkeut anu mibanda serat kuat nu ngahubungkeun jaringan otot jeung tulang
Jaringan ieu cukup kuat pikeun nahan tegangan
Jaringan bajég mirip pisan jeung ligamén ogé fascia; tiluannana kajieun tina kolagén
Ligamén ngahubungkeun tulang jeung tulang séjén; fasciae ngahubungkeun otot jeung otot
Bajég jeung otot gawé bareng pikeun ngusikkeun karangka awak
Perjangjian Shimonoseki (下関条約"Shimonoseki Jōyaku") nyaéta hiji perjangjian antara Dinasti Qing Cina jeung Kaisar Jepang nu mungkasan Perang Jiawu
Perjangjian ieu ditandatanganan tanggal 17 April 1895 dina Konferénsi Damai Shimonoseki anu lumangsung ti 20 Maret nepi ka 17 April 1895 di kota Akamagaseki (ayeuna disebut Shimonoseki), Préféktur Yamaguchi
Jepang diwakilan ku Ito Hirobumi jeung Mutsu Munemitsu, sedengkeun Dinasti Qing diwakilan ku Li Hongzhang
Perjangjian Shimonoseki ogé katelah Perjangjian Maguan (Cina tradisional:; Cina basajan:; pinyin: Mǎgūan tiáoyuē)
Ditandatangananna perjanjian ieu ngabalukarkeun tilu nagara Éropa (Rusia), Jérman, jeung Perancis ) milu campur tangan sacara diplomatik dina 23 April 1895 sangkan Perjangjian Shimonoseki diténjo deui anu nyababkeun Dinasti Qing teu kudu nyerahkeun Sumananjung Liaodong
Dina perjangjian ieu, Dinasti Qing sapuk pikeun ngabébaskeun pangaruh pinuhna kana Dinasti Joseon anu ngaganti ngaran jadi Kakaisaran Koréa
Satuluyna, hak-hak diplomatik Kakaisaran Koréa dicabut sabot Korea aya dina kaayaan panglungguhan Jepang ti 1910 nepi ka 1945
Ringkesan eusi perjangjian
Dina Intervensi Tilu Bangsa, Jepang narima santunan tambahan pikeun ditarikna pasukan ti Sumananjung Liaodong
Santunan jumlahna 30 juta buntut emas (45 juta yen) anu dibayar salila tilu taun dina Pound sterling
Dina élmu linguistik, kasilihngartian mangrupa hubungan antara basa-basa atawa dialék-dialék anu panyaturna bisa silih ngarti tanpa kudu diajar heula ngeunaan éta basa sanajan basa atawa dialék éta miboga bébédaan ragam, tapi masih silh patali
Kasilihngartian ilaharna dipaké minangka kritéria pangpentingna pikeun ngabédakeun basa jeung dialék iwal ti faktor-faktor sosiolinguistik séjénna anu mindeng dipaké ogé
Kasilihngartian antarbasa bisa kajadi sacara asimétris, misalna sabot panyatur basa A leuwih paham basa B tibatan panyatur basa B paham kana basa A. Anapon kapahaman antarbasa anu cukup asimétris miboga ciri "silih ngarti"
Fénoména kapahaman antarbasa ieu pecenghul dina mangpirang tingkatan dina basa-basa anu sarungkun atawa padeukeut sacara géografis di dunya, mindeng kapanggih dina kontéks dialék kontinum Daptar basa anu pasilihngarti
Di handap ieu mangrupa taratas daptar basa anu silih mikaharti sacara gembleng atawa ngan sawaréh
Kasultanan Pajang nyaéta hiji kasultanan anu pusatna aya di Jawa Tengah minangka neruskeun Kasultanan Demak
Kompléks karaton dina mangsa ieu ngan ukur wujud wates pondasina anu aya di wates Désa Pajang - Surakarta jeung Désa Makamhaji, Kartasura, Sukoharjo
Ngaran wilayah Pajang geus dipikawanoh ti jaman Karajaan Majapahit anu jujuluk tanah mahkota dina abad ka opat welas
Nurutkeun "Nagarakretagama" nu kaserat dina taun 1365, harita téh adina Hayam Wuruk (raja Majapahit harita) nu ngaran aslina Dyah Nertaja ngajabat patih Pajang, bergelar "Bhatara i Pajang", atawa disingget "Bhre Pajang"
Dyah Nertaja nyaéta ibu Wikramawardhana (Bhre Mataram), raja Majapahit saterusna
Dumasar kana naskah babad, yén nagara Pengging téh disebut cikal bakal Pajang
Disebutkeun yén Pengging nyaéta karajaan kuno anu pernah dipingpin ku Prabu Anglingdriya, musuh bebuyutan Prabu Baka, raja Prambanan
Ieu carita dituluykeun ku dongéng ngadegna Candi Prambanan
Nalika Majapahit dipingpin ku Brawijaya (raja pamungkas numutkeun naskah babad), éta ngaran Pengging muncul deui
Kacaritakeun putri Brawijaya, Ratna Ayu Pembayun, diculik ku Ménak Daliputih, raja Blambangan, putra Ménak Jingga
Hiji pahlawan anu ngaranna Jaka Sengara muncul anu junun ngarebut putri sarta maéhan parebut dirina
Kusabab jasana, Jaka Sengara diangkat ku Brawijaya jadi patih Pengging sarta ditikah ku Ratna Ayu Pembayun
Jaka Sengara tuluy bergelar Adipati Andayaningrat
Dina awal ngadegna taun 1568, wewengkon Pajang anu aya patalina jeung ayana Demak dina mangsa harita, ngan ngawengku sabagéan Jawa Tengah
Hal ieu sababna nagara-nagara Jawa Wétan loba anu geus leupas diri ti saprak pupusna Sultan Trenggana
Taun 1568 Adiwijaya jeung para patih Jawa Wétan dihijikeun deui di Kadatuan Giri ku Sunan Prapen
Dina kasempetan éta, para patih sepakat pikeun mikawanoh kadaulatan Pajang di tanah Jawa Wétan
Minangka tanda ikatan pulitik, Panji Wiryakrama ti Surabaya (pingpinan patih Jawa Wétan) nikah ka putri Adiwijaya
Nagara anu sejen, nyaéta Madura, ogé berhasil ditaklukkeun ku Pajang
Pamingpinna, Radén Pratanu alias Panembahan Lemah Dhuwur, ogé diangkat jadi minantu Adiwijaya
Kakuasaan Pangeran Benawa atas Pajang lekasan dina taun 1587
Teu aya putra mahkota anu ngagantikeunana, ku kituna Pajang dijadikeun nagara vasal Mataram
Waktu harita ku Senopati Mataram, kakawasaan Pajang geus dipasrahkeun ka hiji pangéran ngora ti Mataram nu ngaranna Pangéran Gagak Baning atawa adi Sutawijaya, ku cara diangkat jadi bupati di wilayah eta
Sanggeus Gagak Baning réngsé maréntah Karajaan Pajang dina taun 1591, kakawasaanana diganti ku putra Pangéran Benawa, incu Almarhum Sultan Adiwijaya salaku vasal (wilayah asosiasi) Mataram
Sanggeus Senopati Mataram pupus dina taun 1601 sarta dina mangsa pamarentahan panerusna, Panembahan Seda-Ing Krapyak (1601-1613), Pangeran Benawa II marentah Pajang tanpa kasusah pisan sanajan umurna ngora
Ti taun 1617 nepi ka 1618 aya pemberontakan gedé di Pajang ngalawan pamaréntahan Sultan Agung
Pemberontakan ieu dibantuan ku sakelompok jalma anu teu puas di Mataram
Penindasan pasukan Mataram ngalawan gerakan pemberontakan di wewengkon Pajang ieu dibarengan ku karuksakan badag, sarta warga désa lokal diangkut paksa pikeun mantuan dina pangwangunan dayeuh karajaan anyar
Sanggeus musibah, sésa-sésa wewengkon Pajang sabagian gedé abad ka tujuh welas jadi lemah kana pangwangunan ékonomi jeung pulitik, nepi ka incu Sultan Agung, Mangkurat II, kapaksa ninggalkeun tanah pusakana, Mataram
Anjeunna lajeng maréntahkeun ngawangun karaton karajaan anyar, Kartasura, di Pajang Dina taun 1618 raja pamungkas ti kulawarga karajaan Pajang, sanggeus eleh dina perang ngalawan Mataram, ngungsi ka Giri jeung Surabaya
Dina mangsa kakawasaan, kulawarga karajaan Pajang masih kénéh boga hubungan alus jeung kulawarga karajaan di Jawa Wétan
Dina dékade katilu abad ka tujuh belas, résistansi kana ékspansi Sultan Agung museur di sapanjang basisir kalér Jawa
Daptar Sultan Pajang
Perpindahan kakawasaan ka Mataram (1587)
Karajaan Kalinyamat (ogé dikenal Karajaan Jepara) nyaéta karajaan Jawa abad kagenep belas anu puseurna di Jepara
Boh Kalinyamat jeung Jepara asalna dua kadipaten misah nu tunduk kana Kasultanan Demak
Sanggeus Pangeran Trenggana pupus, Kalinyamat meunangkeun Jepara, Pati, Juwana, jeung Rembang
Puncak kajayaanana lumangsung dina pertengahan abad kagenep belas nalika Kalinyamat dipingpin ku Ratu Kalinyamat
Dina taun 1551 jeung 1574, Kalinyamat nyieun ékspédisi ka Portugis Melaka pikeun ngusir Portugal ti Hindia Wétan bari ngaluaskeun kakawasaanana ka luar Jawa, saperti Kalimantan Kulon jeung Pulo Bawean
Wilayah Kalinyamat ayana kurang leuwih 18 km ka leuweung ti Jepara
Dina abad kagenep belas éta wewengkon jadi puseur pamaréntahan pikeun dayeuh palabuan Jepara
Numutkeun salah sahiji catetan naskah, Kalinyamat diadegkeun ku Juragan Tionghoa ngaranna (sanggeus diganti ku basa Jawa) Wintang, anu kapalna kandas di basisir Jepara
Nalika anjeuna sumping di Jepara (Jung Mara) dina kaayaan malarat, tuluy anjeuna dibantuan diajar basa daerah ku sabangsana anu samemehna asup Islam
Teras anjeunna diislamkeun ku Sunan Kudus sareng gentos namina janten Rakit
Sababaraha waktu ti harita, anjeunna ngadegkeun hiji dukuh di sisi jalan antara Kudus jeung Jepara anu laun-laun jadi tempat anu maju jeung pesat
Anjeunna teras ngawula ka Sultan Trenggana di Demak, sareng ngagaduhan salah sahiji putri Sultan Trenggana janten pamajikana
Nurutkeun silsilah Karajaan Demak, éta putri kacatet minangka Ratu Aria Jepara atawa dina "Babad Tanah Jawi" disebut Ratu Kalinyamat
Pupusna Sultan Hadlirin
Dina taun 1549 kulawarga Sunan Prawata, sultan Demak kaopat, dipaéhan ku Rangkut jeung Gopta, bawahana Arya Penangsang, bupati Jipang Panolan
Ratu Kalinyamat manggihan keris Kyai Betok milik Sunan Kudus napel dina mayit lanceukna
Ku kituna, Pangeran jeung Ratu Kalinyamat indit ka Kudus ménta katerangan
Nurutkeun "Babad Tanah Jawi", Ratu Kalinyamat datang pikeun nungtut kaadilan pupusna lanceukna, tapi Sunan Kudus ngadukung Arya Penangsang dina perebutan tahta sanggeus Sultan Trenggana pupus
Dijelaskeun, waktu keur ngora Sunan Prawata geus maehan Pangeran Sekar Seda ing Lepen, ramana Arya Penangsang
Ku kituna, Sunan Kudus ningali éta minangka imbalan
Ratu Kalinyamat kuciwa ku sikep Sunan Kudus
Manéhna jeung salakina milih mulang ka Jepara
Di jalan, aranjeunna disergap ku anak buah Arya Penangsang nepika Pangeran Kalinyamat pupus
Nanging ratu Kalinyamat berhasil kabur tina kajadian rajapati eta
Manéhna tuluy hayang males kanyeri ku cara ménta tulung ka iparna, nyaéta Hadiwijaya, bupati Pajang, sabab manéhna hiji-hijina nu boga kakuatan nu sarua jeung bupati Jipang
Hadiwijaya segan langsung nyanghareupan Arya Penangsang sabab duanana anggota kulawarga Demak
akhirna anjeunna ngayakeun pasanggiri anu dipasihan hadiah tanah Mataram sareng Pati
Pasanggiri ieu dimeunangkeun ku Ki Ageng Pamanahan jeung Ki Panjawi
Arya Penangsang pupus di tangan putra Ki Ageng Pemanahan, Sutawijaya jeung berkat siasat tina Ki Juru Martani
Sanggeus Arya Penangsang
Ratu Kalinyamat malik tahta sanggeus Arya Penangsang pupus taun 1549
Satuluyna Kalinyamat, Demak, jeung Jipang jadi bawahan Pajang, dipingpin ku Sultan Hadiwijaya
Sanajan kitu, Hadiwijaya tetep nganggap Ratu Kalinyamat salaku inohong anu dipihormat, malah Hadiwijaya teu boga niat ngawas Kalinyamat
Kitu deui jeung Ratu Kalinyamat anu teu ningali Pajang jadi halangan
Kacatet para padagang ti Acéh, Melaka, Banten, Demak, Semarang, Tegal, Bali, Makasar, Banjarmasin, Tuban jeung Gresik ogé ngahirupkeun Jepara
Bisa disebutkeun yén Palabuhan Jepara mangrupa tempat transaksi perdagangan internasional
Ratu Kalinyamat ogé ngumpulkeun bea cukai pikeun unggal kapal anu transaksi di Palabuhan Jepara
Hasil tina perdagangan béas jeung cukai ngajadikeun Jepara jadi karajaan anu makmur